Isroilning raketa hujumiga qarshi mudofaa tizimi Misrning Sinay yarimoroli hududidan uchirilgan bir nechta raketalarni urib tushirdi. Bu haqda Isroil armiyasi matbuot xizmati ma’lum qildi, deb xabar bermoqda RIA “Novosti” axborot agentligi. "Raketalar Sinay hududidan Isroil tomon uchirilgan. "Temir gumbaz" raketa hujumiga qarshi mudofaa tizimi ulardan bir nechtasini urib tushirgan", deb ma’lum qilindi xabarda. Eylate kurort shahri va uning atrof hududlari o‘qqa tutilishi sababli havo trevogasi faollashtirilgan. Jabrlanganlar haqida ma’lumot kelib tushmagan, harbiylar hududni ko‘zdan kechirib chiqishgan. 2015 yil iyulida Sinaydan otilgan raketa Isroil janubiga kelib tushgan. Hujum oqibatida hech kim jabrlanmagandi. Bu hujum uchun javobgarlikni IShID o‘z zimmasiga olgandi.